**გარე შემფასებლის ანგარიში პროგრამის შესახებ**

|  |  |
| --- | --- |
| ***პროგრამის სახელწოდება*** | ***ეკონომიკის სადოქტორო საგანმანათლებლო პროგრამა*** |
| ***გარე შემფასებლის სახელი*** | ***ბრუნო დეფენსი*** |
| ***თანამდებობა & დაწესებულება*** | ***პროფესორი, პარიზი II-ის უნივერსიტეტი*** |
| ***შემოთავაზებული პროგრამის მიზნები და სწავლის შედეგები ასახავს შესაბამის აკადემიურ და პროფესიულ მოლოდინებს მოცემულ სექტორში, შეესაბამება ეტალონურ მაჩვენებლებს და სხვა შესაბამის გარე მითითებებს.*** | |
| ეკონომიკის დოქტორის ხარისხი ენიჭება სტუდენტს, რომელიც გაივლის შესაბამისს სასწავლო გეგმით განსაზღვრულ კურსებს ბიზნესში/ეკონომიკაში, შედგენილს ამ დარგის ექსპერტების მიერ. პროგრამაზე დაშვების წინაპირობაა მაგისტრის ან მასთან გათანაბრებული აკადემიური ხარისხი. ასევე, მოითხოვება გასაუბრება დარგობრივ კომისიასთან. ამასთან, უმჯობესი იქნება თუ დაზუსტდება დარგობრივ კომისიასთან გასაუბრების პირობები. ფაკულტეტს შეეძლება გაამახვილოს ყურადღება სტუდენტების მიმდინარე პრობლემებსა და/ან ახალ შეხედულებებზე.  ბოლო 50 წლის განმავლობაში ეკონომიკა განიხილება, როგორც აკადემიური სისტემის ერთ-ერთი ყველაზე მნიშვნელოვანი დისციპლინა. ამ მიდგომის შესაბამისად, ეკონომიკური კონცეფციები გამოიყენება სოციალურ-ეკონომიკური მოვლენების ასახსნელად, ნორმატიული პოლიტიკის შესაფასებლად და კონკრეტული ნორმების მიღების რეკომენდირებისთვის.  სადოქტორო პროგრამის მიზნები ნათლად არის განსაზღვრული.   * პირველი ეს არის ეკონომიკის დოქტორის ხარისხის მქონე მაღალკვალიფიციური კადრების მომზადება, რომლებსაც ექნებათ სიღრმისეული თეორიული ცოდნა, ახალი ცოდნის შექმნაზე ორიენტირებული ორიგინალური კვლევების დამოუკიდებლად ჩატარებისა და მიღებული შედეგების დანერგვისათვის საჭირო უნარ-ჩვევები. * მეორე მიზანი არის დოქტორანტი დაეუფლოს უმაღლეს საგანამანათლებლო დაწესებულებებში სწავლების თანამედროვე მეთოდებსა და ახალი ცოდნის გადაცემის უნარ-ჩვევებს, გამოიყენოს სწავლებისა და მკვლევარის უნარები ეკონომიკისა და საზოგადოების განვითარებისთვის ადგილობრივ და საერთაშორისო დონეზე.   სადისერტაციო შეფასებამ უნდა უზრუნველყოს სტუდენტების წახალისება, რომ შეძლონ ცოდნის გამოყენების ორიგინალობის წარმოჩენა. სადოქტორო დისერტაციის დასაცავად დოქტორანტების დაშვების წინაპირობები კარგად არის განსაზღვრული და საერთაშორისო სტანდარტების შესაბამისია:   * სასწავლო კომპონენტების კრედიტების სრულად ათვისება (50 კრედიტი); * სამეცნიერო ხელმძღვანელისა და შესაბამისი კომისიის მიერ დადებითად შეფასებული ორი სამეცნიერო-კვლევითი პროექტი. მე ვურჩევდი განიხილონ ”მინიმუმ ორი სამეცნიერო კვლევითი პროექტი” და მიეთითოს კომისიის შემადგენლობა. * სადისერტაციო თემასთან დაკავშირებული ორი სამეცნიერო პუბლიკაციის გამოქვეყნება მაღალრეიტინგულ საერთაშორისო ჟურნალებში ან საკონფერენციო მასალებში, რომლებსაც აქვთ ISSN კოდი და აქვთ საერთაშორისო სარედაქციო კომიტეტი. მინიმუმ ერთი პუბლიკაცია უნდა იყოს შეყვანილი Scopus ან Web of Science ინდექსირებულ მონაცემთა ბაზაში.   დოქტორანტებს ექნებათ გაუმჯოსებული/ გაძლიერებული შესაძლებლობები რომ გაუმკლავდნენ სისტემურ საკითხებს კომპლექსურად და შემოქმედებითად, გააკეთონ გონივრული შეფასებები არსებულ და მოსაპოვებელ ინფორმაციასთან დაკავშირებით და ნათლად ჩამოაყალიბონ საკუთარი დასკვნები. ისინი ასევე ისარგებლებენ ტრანსფერული უნარებით, ეს განსაკუთრებით სასარგებლოა, როდესაც საჭიროა ინიციატივა და პირადი პასუხისმგებლობა (ჯგუფური შეფასება დაეხმარება მათ განავითარონ ეს უნარები), კომპლექსური გადაწყვეტილებების მიღება რთულ სიტუაციებში (ეკონომიკა, როგორც დისციპლინა, მოითხოვს ამ ტიპის აზროვნების პრაქტიკას). | |
| ***სასწავლო გეგმისა და სწავლის შესაძლებლობების მიზანშეწონილობა და თანმიმდევრულობა.*** | |
| სასწავლო პროგრამა არის შესაბამისი და თანმიმდევრული.  სასწავლო გეგმა, ემყარება ეკონომიკის როგორც კვლევით პროგრამის შესწავლას. თუმცა, იგი იმავე სიღრმით არ იმეორებს ეკონომიკის სხვადასხვა ასპექტებს, როგორც ეს ხდება "არატრადიციული ეკონომიკა" ან "კვლევის მეთოდოლოგია ეკონომიკაში" ფარგლებში, თუნდაც ნაკლებად სპეციალიზირებული მეთოდით. შესაძლებელია მოდულის სწავლა/ სწავლების მეთოდების გაფართოება, რადგან იგი მოიცავს მეთოდოლოგიური შინაარსის ფართო სპექტრს და მნიშვნელოვან პროგრამებს. | |
| ***სწავლებისა და სწავლის და შეფასების შემოთავაზებული სტრატეგიების შესაბამისობა სასწავლო გეგმასთან, სწავლის პროცესის ხელშეწყობა და შესაძლებლობა სტუდენტებმა წარმოაჩინონ მიაღწიეს თუ არა დასახულ სასწავლო შედეგებს.*** | |
| სწავლებისა და სწავლისა და შეფასების სტრატეგიები ადეკვატურია.  უფრო მნიშვნელოვანი აქცენტი შეიძლება გაკეთდეს ეკონომიკურ მეთოდებზე.  ითვალისწინებს თუ არა პროგრამა ექსპერიმენტულ / ქცევის მეთოდებს ეკონომიკაში? იგივე კითხვა ეხება დიდი მონაცემების დამუშავების და ციფრული მეთოდების გამოყენების საკითხს.  ბიზნესის / მენეჯმენტის ხარისხის მქონე სტუდენტები მიიღებენ სარგებელს დამატებითი სემინნარებით ეკონომიკაში (მიკრო და მაკრო). სტუდენტებს, რომელთაც აქვთ ეკონომიკისგან განსხვავებული ხარისხი მიიღებენ სარგებელს დისციპლინის მიზნის, კონცეფციების, ტერმინოლოგიისა და მეთოდოლოგიის ადრეული და სისტემატური გაცნობით.  სადისერტაციო შეფასებამ სტუდენტებს უნდა მისცეს საშუალება, აჩვენონ ორიგინალობა ცოდნის გამოყენებაში. ამ მიზნით საჭიროა დისერტაციის ხელმძღვანელთან რეგულარული შეხვედრები (მათ შორისაა შეხვედრების გარკვეული რაოდენობა ხელმძღვანელსა და დოქტორანტებს შორის). სადისერტაციო ნაშრომში სტუდენტებმა უნდა შეაფასონ დისციპლინაში არსებული კრიტიკულად ჩატარებული კვლევები და უახლესი ცოდნა. ხელმძღვანელის მხრიდან უკუკავშირმა ეს უნდა უზრუნველყოს. სადისერტაციო თემების განსაზღვრის მეთოდი (ხელმძღვანელების ან სტუდენტების მიერ ხელმძღვანელთან საუბრისას) უნდა თამაშობდეს როლს ამ საკითხში.  დისერტაციის რეცენზია უნდა მოიცავდეს უკუკავშირს დისერტაციის ამოცანების განსაზღვრის, აგრეთვე დისერტაციის ჩარჩოს და შინაარსის შესახებ. | |
| ***უნივერსიტეტმა ხელი უნდა შეუწყოს სასწავლო პროგრამების შემუშავებას, რომლებიც:***   * ***ემყარება მკაფიო წარმოდგენას იმის შესახებ, თუ რას გულისხმობს სამეცნიერო სწავლება;*** * ***მოიცავს პროგრამის ხასიათის შესაბამის კვლევის ელემენტს;*** * ***ხელი შეუწყოს კრიტიკულ კვლევას და გააძლიეროს სტუდენტების, როგორც მოსწავლეების, დამოუკიდებლობა;*** * ***მგრძნობიარეა სულ უფრო მრავალფეროვანი სტუდენტური ჯგუფის განსხვავებების მიმართ;*** * ***გააცნოს სტუდენტებს სწავლისა და სწავლების შესაბამისი სტილები;*** * ***ცოდნის ფართო სპექტრისა და ცოდნის ტიპების შეფასება, შეფასების მრავალფეროვანი მეთოდების გამოყენებით;*** * ***უზრუნველყოს პიროვნული განვითარების დაგეგმვა სადოქტორო დონეზე;*** * ***დამოუკიდებელი სწავლის განვითარება;*** * ***სტუდენტების დასაქმების ამაღლება და სტუდენტის პროფესიული განვითარების შესაძლებლობა;*** * ***გაითვალისწინოს ანალოგი/მსგავსი დაწესებულებების მიერ შეთავაზებული პროგრამები;*** * ***გამოიყენოს ინოვაციური მასალები, რომელიც შემოთავაზებულია კვლევაზე დაფუძნებულ აკადემიურ გარემოში;*** * ***აქვს განსაზღვრული მიზანი - საგანმანათლებლო სფეროში კვლევითი უნარების ან მაღალი პროფესიული კომპეტენციის განვითარება.***   ***როგორ მივიჩნიოთ რომ მოცემული პროგრამის სასწავლო პროგრამა აკმაყოფილებს ზემოთ მოცემული შემუშავების შესაბამის კრიტერიუმებს?*** | |
| სასწავლო მიზნები მკაფიოდ არის განსაზღვრული. არსებობს მტკიცებულებები, რომ სწავლება მოიცავს კვლევას, გვთავაზობს სწავლების მრავალფეროვან სტილს და იძლევა დამოუკიდებლად სწავლის შესაძლებლობებს. ამასთან, ელექტრონული სწავლების გამოყენება ზუსტად არ არის განმარტებული.  გარდა ამისა, შეფასება შეიძლება შეიცავდეს უფრო ძლიერ სიმულაციის კომპონენტს, სასწავლო სავარჯიშოებს, რომლებიც საშუალებას მისცემს სტუდენტებს შეიძინონ ტრანსფერული უნარები. დაბოლოს, კვლევითი სემინარები შეიძლება იყოს საინტერესო პროექტი განსახილველად (თუმცა ეს არ არის აუცილებელი პროგრამის დასაწყისში).  სასწავლო პროგრამის ფარგლებში შემუშავებულია ძირითადი პროფესიული კომპეტენციები (მაგ. არგუმენტირების უნარ-ჩვევები, ეკონომიკური ანალიზი და ა.შ.). საინტერესოა, რომ იგი ასევე მოიცავს "უმაღლესი განათლების პედაგოგიკის" უნარ-ჩვევებს. აღნიშნულ კარიერულ შესაძლებლობებთან ერთად, დამატებითი კარიერული შესაძლებლობები შეიძლება მოიცავდეს: ფირმებს, რეგულაციებს როგორც აკადემიურ კარიერას.  შეფასების მეთოდები, როგორც ჩანს, ადეკვატურია, იმ პირობით, რომ განმარტებულია დისერტაციასთან დაკავშირებული მოთხოვნები. კერძოდ, როგორც ზემოთ აღინიშნა, საჭიროა დისერტაციის ხელმძღვანელთან რეგულარული შეხვედრები (მათ შორისაა შეხვედრების გარკვეული რაოდენობა ხელმძღვანელსა და დოქტორანტებს შორის). დისერტაცია უნდა ითხოვდეს სტუდენტებისგან კრიტიკულად შეაფასონ დისციპლინაში მიმდინარე კვლევები და თანამედროვე, უახლესი ცოდნა. ეს უნდა უზრუნველყოს ხელმძღვანელის უკუკავშირმა. სადისერტაციო თემების განსაზღვრის მეთოდმა (ხელმძღვანელის ან სტუდენტების მიერ ხელმძღვანელთან საუბრისას) ითამაშებს როლს ამ საკითხში.  კვლევის მეთოდის სემინარი შეიძლება განვიხილოთ დამატებით. | |